Vroue van staal staan hul man- Angelique Jordaan – Sol-Tech
#SoltechKampus2021: Interessante feite
Angelique Jordaan is een van Sol-Tech se opleidingslektore aan die praktiese kant. Sy is 'n selferkende sportverslaafde en langafstandatleet wat al vier keer die Comrades-marathon en ander ultra-marathonwedlope kafgedraf het. Praat 'n mens met Angelique is dit duidelik dat haar vakrigting vonke in haar wêreld laat opskiet – sy is mal daaroor!
1. Jy is 'n lektor in elektriese ambagsvakke by Sol-Tech. Hoe het jou loopbaanpad tot hier gelyk?
Ek is op die oomblik 'n lektrise in elektriese, elektroniese en PLC-kursusse by Sol-Tech. Ek het direk ná skool met my ambagsopleiding by BMW SA (Rosslyn) in Pretoria begin. Daar het ek Megatronika gestudeer en my as 'n meulmaker gekwalifiseer. Ek en 'n spanmaat het Suid-Afrika in 2017 in Megatronika by die Worldskills-kompetisie in Abu Dhabi verteenwoordig.